זוכי אמי, גראמי, אוסקר וטוני

**זכייה בכל ארבעת פרסי [[פרס אמי|אמי]], [[פרס גראמי|גראמי]], [[פרס אוסקר|אוסקר]] ו[[פרס טוני|טוני]]**, הנחשבים לפרסים יוקרתיים בתעשיית הבידור האמריקאית, נחשבת נדירה. נכון ל-2026, 22 אנשים זכו בארבעת הפרסים. הפרסים ניתנים על עבודה בתחומי הטלוויזיה, המוזיקה, הקולנוע והתיאטרון בהתאמה.

ארבעת הפרסים יחד קרויים בראשי התיבות **EGOT**. ראשי התיבות האלו הומצאו על ידי השחקן פיליפ מייקל תומאס והם צברו פופולריות בעקבות שימוש רב בהם בתוכניות טלוויזיה כמו "רוק 30".

## זוכי ארבעת הפרסים
[ממוזער|שמאל|[ריצ'רד רוג'רס (מלחין)|ריצ'רד רוג'רס, בשנת 1962 הפך לזוכה הראשון בכל 4 הפרסים.]]
[ממוזער|שמאל|[ויולה דייוויס, בשנת 2023 הפכה לזוכה ה-18 בכל 4 הפרסים.]]
נכון ל-2026 זכו 22 אנשים בארבעת הפרסים: ריצ'רד רוג'רס, הלן הייז, ריטה מורנו, ג'ון גילגוד, אודרי הפבורן, מרווין האמליש, , מל ברוקס, מייק ניקולס, וופי גולדברג, סקוט רודין, רוברט לופז, אנדרו לויד ובר, טים רייס, ג'ון לג'נד, אלן מנקן, ג'ניפר הדסון, ויולה דייוויס, אלטון ג'ון, בנג׳ פאסק ג'סטין פול וסטיבן ספילברג. חמישה מזוכים אלו זכו בנוסף גם בפרס פוליצר או בפרס פיבודי, מה שזיכה אותם בתואר PEGOT.

בנוסף, עוד שישה אמנים – ברברה סטרייסנד, לייזה מינלי, ג'יימס ארל ג'ונס, הארי בלפונטה, קווינסי ג'ונס ופרנק מרשל – קיבלו את ארבעת הפרסים, כאשר אחד מהפרסים היה פרס כבוד או הוקרה (פרסים לא תחרותיים).

### זוכים רגילים

הערה: האמנים עם הסימן **+** זכו ביותר מפרס אחד בקטגוריה המסומנת

הערה: האמנים עם הסימן ***** זכו גם בפרס כבוד או הוקרה בנוסף לפרס שקיבלו בקטגוריה המסומנת 


### זוכי פרסי כבוד או הוקרה
האמנים הבאים קיבלו את ארבעת הפרסים שאחד מהם הוא פרס כבוד או הוקרה:

### נתונים נוספים
* ב-1962, ריצ'רד רוג'רס הפך לאמן הראשון שזכה בכל ארבעת הפרסים.
* להלן הייז נדרש הזמן הרב ביותר להשיג את ארבעת הפרסים – כ-44 שנים.
* ברברה סטרייסנד הייתה האישה הראשונה שזכתה בכל ארבעת הפרסים. בנוסף נדרש לה הזמן הקצר להשיג את ארבעתם – כ-6 שנים. בגיל 28 היא הייתה האמנית הצעירה ביותר שהשיגה את כל הפרסים.
* בגיל 87 השיג ג'ון גילגוד את כל ארבעת הפרסים, ובכך הפך לאדם המבוגר ביותר שהשיג את כולם.
* אודרי הפבורן היא הראשונה (והיחידה) שהשלימה את כל ארבעת הפרסים לאחר מותה.
* וופי גולדברג היא האדם האפרו אמריקאי הראשון שזכה בכל ארבעת הפרסים.
* נכון ל-2024, רוברט לופז הוא האדם היחיד שזכה פעמיים בכל אחד מארבעת הפרסים.

## זוכי שלושה פרסים
למעלה מ-60 אמנים קרובים להשגת EGOT וחסר להם פרס אחד בלבד.

### נתונים נוספים
* ב-1996 סירבה ג'ולי אנדרוז לקבל מועמדות לפרס טוני בתפקידה במחזה "ויקטור/ויקטוריה", משום שהפקתו לא קיבלה מועמדויות נוספות לפרס.
* ב-1961 קיבל סיד ראמין גם את פרס האוסקר וגם את פרס גראמי. ב-1982 הוא זכה בפרס אמי לבידור בשעות היום (Daytime).
* בוב פוסי זכה בכל שלושת הפרסים (מלבד גראמי) בשנת 1973.
* תומאס מיטשל הוא השחקן הראשון שזכה בכל שלושת פרסי המשחק (אוסקר, אמי וטוני).
* טוני וולטון הוא מעצב הבגדים הראשון שזכה בכל שלושת פרסי המשחק (אוסקר, אמי וטוני).
* בנוסף, עוד שמונה אנשים – פרד אסטר, אירווינג ברלין, וולט דיסני, ג'ודי גרלנד, איילין הקרט, בארי מנילו, בט מידלר ואלי וולך – קיבלו שלושה מתוך ארבעת הפרסים, כאשר אחד מהפרסים היה פרסי כבוד או הוקרה.

## ארבע מועמדויות
קיימים אמנים נוספים, שהיו מועמדים לכל ארבעת הפרסים, אך לא זכו בכולם.

ג'ודי גרלנד מעולם לא קיבל מועמדות לפרס טוני, אך זכתה לפרס טוני לשם כבוד. בנוסף היא הייתה מועמדות לשאר הפרסים.

רק לין רדגרייב הייתה מועמדת לכל הפרסים מבלי לזכות באף אחד מהם.

## וריאציות נוספות
### PEGOT
ישנן הגדרות שונות עבור פרס PEGOT, כאשר חלקן מתייחסות לפרס פיבודי, ואחרות מתייחסות לפרס פוליצר. נכון ל-2024, 6 זוכי EGOT קיבלו גם כותרת של PEGOT: מייק ניקולס, ריטה מורנו, ברברה סטרייסנד ומל ברוקס זכו בפרס פיבודי; ריצ'רד רוג'רס ומרווין האמליש זכו בפרס פוליצר.

זוכי EGOT שזכו גם בפרס פיבודי:
* ריטה מורנו
* מייק ניקולס
* מל ברוקס
* ברברה סטרייסנד

זוכי EGOT שזכו גם בפרס פוליצר:
* ריצ'רד רוג'רס
* מרווין האמליש

זוכי פרס פיבודי, שחסר להם פרס אחד להשלמת EGOT:
* קרול ברנט (חסר אוסקר)
* אן גרפינו (חסר אוסקר)
* לילי טומלין (חסר אוסקר)
* מאט סטון (חסר אוסקר)
* צ'ארלס סטראוס (חסר אוסקר)
* טריי פארקר (חסר אוסקר)
* מרטין צ'רנין (חסר אוסקר)
* רוב אפשטיין (חסר טוני)
* ג'יימס מול (חסר טוני)
* אופרה וינפרי (חסר גראמי)
* סיסלי טייסון (חסר גראמי)

זוכי פרס פוליצר, שחסר להם פרס אחד להשלמת EGOT:
* ג'רי בוק (חסר אוסקר)
* לין-מנואל מירנדה (חסר אוסקר)
* טים קית (חסר אוסקר)
* אוסקר המרשטיין (חסר אמי)
* פרנק לוסר (חסר אמי)
* סטיבן סונדהיים (חסר אמי)

#### ביאורים

### REGOT
**REGOT** היא כותרת שניתנת לאמנים שזכו בנוסף בפרס פטל הזהב (Razzie). אלן מנקן זכה ב-REGOT בעקבות זכייתו בפרס פטל הזהב יחד עם הפזמונאי ג'אק פלדמן בקטגוריית "השיר המקורי הגרוע ביותר" עבור "High Times, Hard Times" מהסרט נערי העיתונים. לייזה מינלי זכתה ב-REGOT בעקבות זכייתה בפרס פטל הזהב בקטגוריית "השחקנית הגרועה ביותר" על משחקה בסרטים "Rent-a-Cop" ו"Arthur 2: On the Rocks", אם מחשיבים את זכייתה בפרס הלא-תחרותי "האגדה החיה של הגראמי".

## קישורים חיצוניים
* האתר הרשמי של פרסי האוסקר
* האתר הרשמי של פרסי האמי
* האתר הרשמי של פרסי גראמי
* האתר הרשמי של פרסי הטוני

## הערות שוליים

*
*
*
*
*
קטגוריה:רשימות